31995R2417
L 248/39
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2417/95 НА КОМИСИЯТА
от 13 октомври 1995 година
относно актуализиране и изменение на регламентите в сектора на говеждо месо, които фиксират преди 1 февруари 1995 г. определени цени и суми, чиито стойности в екю са били променени поради отменянето на коригиращия фактор на земеделските обменни курсове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3813/92 на Съвета от 28 декември 1992 г. относно отчетната единица и обменните курсове, които да се прилагат за целите на Общата селскостопанска политика (1), последно изменен с Регламент (ЕО) № 150/95 (2), и по-специално член 13, параграф 1 от него,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (3), последно изменен с Регламент (ЕО) № 424/95 (4), и по-специално член 7, параграф 3 от него,
като има предвид, че, считано от 1 февруари 1995 г., член 13, параграф 2 от Регламент (ЕИО) № 3813/92 променя стойността в екю на определени цени и суми, за да неутрализира последствията от отменянето на коригиращия фактор от 1,207509, който до 31 януари 1995 г. е оказвал влияние на обменните курсове, използвани в земеделието;
като има предвид, че новите стойности в екю на съответните цени и суми са били установени от 1 февруари 1995 г. според правилата, постановени в член 13, параграф 2 от Регламент (ЕИО) № 3813/92 и член 18, параграф 1 от Регламент (ЕИО) № 1068/93 на Комисията от 30 април 1993 г. относно подробните правила за определяне и прилагане на земеделските обменни курсове (5), последно изменен с Регламент (ЕО) № 1053/95 (6);
като има предвид, че в съответствие с член 18, параграф 2 от Регламент (ЕИО) № 1068/93, за да се избегне объркване и да се улесни прилагането на Общата селскостопанска политика, е необходимо да се замени стойността в екю на съответните цени и суми, когато те не се прилагат периодично и когато те са приложими поне от:
-
1 януари 1996 г. по отношение на сумите, за които не се отнася дадена пазарна година,
-
началото на пазарната 1996 година в случая на цените и сумите, за които тази пазарна година започва през януари 1996 г.,
-
началото на пазарната 1995-96 година в другите случаи,
които се появяват в регламенти, които влизат в сила преди 1 февруари 1995 г.; като има предвид, че съответните регламенти трябва следователно да бъдат изменени;
като има предвид, че, за да има яснота, новите стойности в екю по отношение на гаранциите, изисквани съгласно Регламент (ЕИО) № 2182/77 на Комисията (7), последно изменен с Регламент (ЕИО) № 1759/93 (8); Регламент (ЕИО) № 2173/79 (9), последно изменен с Регламент (ЕИО) № 1759/93; Регламент (ЕИО) № 985/81 (10), последно изменен с Регламент (ЕИО) № 1759/93, Регламент (ЕИО) № 2539/84 (11), последно изменен с Регламент (ЕИО) № 1759/93; Регламент (ЕИО) № 2456/93 (12), последно изменен с Регламент (ЕО) № 1999/95 (13), следва да бъдат закръглени до най-близкото цяло число;
като има предвид, че мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Вследствие на изменението на определени цени и суми в екю в сектора на говеждо месо, влизащо в сила от 1 февруари 1995 г. съгласно член 13, параграф 2 от Регламент (ЕИО) № 3813/92 и член 18, параграф 1 от Регламент (ЕИО) № 1068/93, актове, упоменати в член 2, се изменят както е посочено в тях.
Член 2
1. Регламент (ЕИО) № 805/68 се изменя, както следва:
а)
член 4б, параграф 6, третото тире се заменя със следното:
„-
90 екю за календарната 1995 година,
-
108,7 екю за календарната 1996 година и след това.“;
б)
в член 4в, параграф 2:
-
сумата „60 екю“ се заменя със сумата „72,45 екю“,
-
сумата „45 екю“ се заменя със сумата „54,34 екю“,
-
сумата „30 екю“ се заменя със сумата „36,23 екю“,
-
сумата „15 екю“ се заменя със сумата „18,11 екю“;
в)
в член 4г, параграф 7:
-
в първата алинея, третото тире се заменя със следното:
„-
120 екю за календарната 1995 година,
-
144,9 екю за календарната 1996 година и след това.“,
-
в третата алинея сумата „25 екю“ се заменя със сумата „30,19 екю“,
-
в четвъртата алинея сумата „20 екю“ се заменя със сумата „24,15 екю“;
г)
в член 4з, параграф 1 сумата „30 екю“ се заменя със сумата „36,23 екю“;
д)
в член 4и, параграф 2 сумата „100 екю“ се заменя със сумата „120,8 екю“.
2. В член 5, параграф 3, буква а) от Регламент (ЕИО) № 2182/77 сумата „25 екю“ се заменя със сумата „30 екю“, а в буква б) сумата „2,5 екю“ се заменя със сумата „3 екю“.
3. В член 15, параграф 1 от Регламент (ЕИО) № 2173/79 сумата „50 екю“ се заменя със сумата „60 екю“.
4. В член 3, параграф 5, в буква а) от Регламент (ЕИО) № 985/81 на Комисията сумата „25 екю“ се заменя със сумата „30 екю“, а в буква б) сумата „2,5 екю“ се заменя със сумата „3 екю“.
5. В Регламент (ЕИО) № 2539/84:
а)
в член 5, параграф 2, буква г), точка 1 сумата „25 екю“ се заменя със сумата „30 екю“, а в точка 2 сумата „2,5 екю“ се заменя със сумата „3 екю“, и
б)
в член 5, параграф 3, буква д), точка 1 сумата „25 екю“ се заменя със сумата „30 екю“, а в точка 2 сумата „2,5 екю“ се заменя със сумата „3 екю“.
6. В член 5 от Регламент (ЕИО) № 3763/91 на Съвета (14) сумата „40 екю“ се заменя със сумата „48,3 екю“ навсякъде, където присъства.
7. В член 14, параграфи 2 и 3 и в член 24, параграфи 2 и 3 от Регламент (ЕИО) № 1600/92 на Съвета (15) сумата „40 екю“ се заменя със сумата „48,30 екю“.
8. В член 10, параграфи 2 и 3 от Регламент (ЕИО) № 1601/92 на Съвета (16), сумата „40 екю“ се заменя със сумата „48,30 екю“.
9. В член 1, параграф 2 от Регламент (ЕИО) № 747/93 на Съвета (17) сумата „130 екю“ се заменя със сумата „157,0 екю“ навсякъде, където присъства.
10. В член 6, параграф 1 от Регламент (ЕИО) № 2019/93 на Съвета (18) сумата „40 екю“ се заменя със сумата „48,30 екю“ навсякъде, където присъства.
11. В Регламент (ЕИО) № 2456/93:
а)
в член 12, параграф 1 сумата „30 екю“ се заменя със сумата „36 екю“ и
б)
в член 14, параграф 1 сумата „8 екю“ се заменя със сумата „10 екю“ и сумата „5 екю“ се заменя със сумата „6 екю“.
12. В член 1, второ тире от Регламент (ЕО) № 456/94 на Комисията (19) сумата „287,78 екю“ се заменя със сумата „347,50 екю“.
Член 3
Настоящият регламент влиза в сила на седмия ден след публикуването му в Официален вестник на Европейските общности.
Член 2, параграфи 1, 6, 7, 8, 9 и 10 се прилагат от датата, на която за първи път се прилага земеделският обменен курс, фиксиран на или след 1 февруари 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 октомври 1995 година.